Амалрик је син Фулка I Јерусалимског и Мелисенде Јерусалимске и млађи брат краља Балдуина III. У време сукоба Мелисанде и Балдуина око престола, Мелисанда је успела да га привуче на своју страну тако да је између браће дошло до отворене нетрпељивости. Био је ожењен ћерком Жосцелина II, Агнесом од Куртенеа. Амалрик је 1153. године добио власт над Аскалоном кога су крсташи освојили након вишенедељне опсаде. Град је прикључен Јафи чиме је формирана грофовија Јафа и Аскалон.